title: 2008/670/JHA: 2008 m. liepos 24 d. Tarybos sprendimas, iš dalies keičiantis Tarybos sprendimą 2000/265/EB dėl finansinio reglamento, reglamentuojančio Tarybos generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir veikimu, valdymo biudžetinius aspektus, nustatymo

text:
15.8.2008

               LT

               Europos Sąjungos oficialusis leidinys

               L 220/19

      TARYBOS SPRENDIMAS

   2008 m. liepos 24 d.
   iš dalies keičiantis Tarybos sprendimą 2000/265/EB dėl finansinio reglamento, reglamentuojančio Tarybos generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir veikimu, valdymo biudžetinius aspektus, nustatymo
   (2008/670/TVR)
   EUROPOS SĄJUNGOS TARYBA,
   atsižvelgdama į Protokolo dėl Šengeno acquis integravimo į Europos Sąjungos sistemą, pridėto prie Europos Sąjungos sutarties ir Europos bendrijos steigimo sutarties, 2 straipsnio 1 dalies antros pastraipos pirmą sakinį,
   kadangi:

               (1)

               Tarybos generalinio sekretoriaus pavaduotojas Sprendimu 1999/870/EB (1) ir Sprendimu 2007/149/EB (2) buvo įgaliotas Šengeno acquis integravimo į Europos Sąjungos sistemą srityje atstovauti tam tikroms valstybėms narėms sudarant ir administruojant sutartis, susijusias su Šengeno aplinkai skirtos ryšių infrastruktūros (SISNET) įrengimu ir veikimu, kol ji bus perkelta į ryšių infrastruktūrą Europos bendrijos sąskaita.

               (2)

               Pagal tas sutartis atsirandantys finansiniai įsipareigojimai vykdomi iš specialaus biudžeto (toliau – SISNET biudžetas), iš kurio finansuojama tuose Tarybos sprendimuose nurodyta ryšių infrastruktūra.

               (3)

               SISNET biudžetą reglamentuoja specialus finansinis reglamentas, priimtas Sprendimu 200/265/EB (3) (toliau – SISNET finansinis reglamentas), kuriuo nustatomos kitokios procedūros nei pagal Europos Bendrijų bendrajam biudžetui taikomą finansinį reglamentą, kaip išdėstyta Tarybos reglamente (EB, Euratomas) Nr. 1605/2002 (4).

               (4)

               Tikslinga analogiškai suderinti SISNET finansinį reglamentą su Europos Bendrijų bendram biudžetui taikomu finansiniu reglamentu, supaprastinant Tarybos sekretoriate taikomas vidaus procedūras, visų pirma panaikinant finansinio kontrolieriaus funkcijas ir atitinkamais atvejais priskiriant jo funkcijas pagal 2002 m. birželio 25 d. Reglamento (EB, Euratomas) Nr. 1605/2002 85 straipsnį įsteigtai vidaus auditoriaus pareigybei.

               (5)

               Taip pat tikslinga padaryti galiojančias procedūras sklandesnėmis ir labiau tinkamomis faktiškai taikomai praktikai, pavyzdžiui, suderinant kvietimų skirti lėšas ir mokėjimų terminus bei atnaujinant kai kurias galiojančių procedūrų sistemų ar teisės sistemų nuostatas.

               (6)

               SISNET finansinis reglamentas buvo iš dalies pakeistas Tarybos sprendimais 2007/155/EB (5) ir 2008/319/EB siekiant sudaryti galimybę Šveicarijai dalyvauti SISNET biudžete. Šveicarijai taip pat turėtų būti leista dalyvauti pagal 36 straipsnį įsteigto patariamojo komiteto galimoje ateities veikloje.

               (7)

               Siūlomi pakeitimai neturi finansinio poveikio valstybių narių įnašams į biudžetą,

         NUSPRENDĖ:
   1 straipsnis
   Tarybos sprendimas 2000/265/EB iš dalies keičiamas taip:

               1)

               6 straipsnio 4 dalis pakeičiama taip:
               „4.   Finansinių metų išlaidos į tų metų sąskaitas įskaitomos remiantis išlaidomis, kurios buvo patvirtintos ne vėliau kaip gruodžio 31 d., ir dėl kurių apskaitos pareigūnas atliko atitinkamus mokėjimus iki kitų metų sausio 15 d.“;

               2)

               7 straipsnis iš dalies keičiamas taip:

                           a)

                           2 dalyje:

                                       i)

                                       pirma pastraipa pakeičiama taip:
                                       „Nepaisant šio straipsnio 1 dalies, Tarybos generalinio sekretoriaus pavaduotojas iki sausio 31 d. 25 straipsnyje nurodytų valstybių atstovams, posėdžiaujantiems SIS ir SIRENE darbo grupėje (Jungtiniame komitete) (toliau – SIS ir SIRENE darbo grupė), gali siųsti tinkamai pagrįstus prašymus perkelti į kitus finansinius metus iki gruodžio 15 d. neįsipareigotus asignavimus, kai atitinkamoms kitų finansinių metų biudžeto pozicijoms nustatyti asignavimai nepatenkina visų reikalavimų.“;

                                       ii)

                                       ketvirta pastraipa pakeičiama taip:
                                       „SIS ir SIRENE darbo grupė ne vėliau kaip iki kovo 1 d. imasi veiksmų dėl prašymų perkelti tokius asignavimus.“;

                           b)

                           4 dalis išbraukiama;

               3)

               8 straipsnio 2–4 dalys pakeičiamos taip:
               „2.   Generalinio sekretoriaus pavaduotojas iki spalio 15 d. nusiunčia SIS ir SIRENE darbo grupei preliminarų biudžeto projektą ir prideda aiškinamąjį raštą.
               3.   SIS ir SIRENE darbo grupė dėl to preliminaraus projekto pateikia nuomonę.
               4.   Generalinio sekretoriaus pavaduotojas parengia biudžeto projektą ir iki lapkričio 15 d. nusiunčia jį 25 straipsnyje nurodytoms valstybėms.“;

               4)

               10 straipsnio 2 dalis pakeičiama taip:
               „2.   Taisomasis biudžetas pateikiamas metiniu pagrindu per tris mėnesius nuo sąskaitų uždarymo, kaip nustatyta 46 straipsnio 1 dalyje, siekiant praėjusių finansinių metų biudžeto likutį įtraukti į pajamas, jei balansas teigiamas, arba į išlaidas, jei balansas neigiamas.“;

               5)

               12 straipsnis pakeičiamas taip:
               „12 straipsnis
               Biudžetas vykdomas laikantis principo, kad įgaliojimus suteikiantis pareigūnas ir apskaitos pareigūnas yra skirtingi asmenys. Įgaliojimus suteikiančio pareigūno, apskaitos pareigūno ir vidaus auditoriaus pareigos yra tarpusavyje nesuderinamos.“;

               6)

               13 straipsnio 2 dalis pakeičiama taip:
               „2.   Įgaliojimus suteikiantis pareigūnas gali priimti sprendimus dėl lėšų perkėlimo iš vieno straipsnio į kitą kiekviename skyriuje. SIS ir SIRENE darbo grupės sutikimu jis gali priimti sprendimus dėl lėšų perkėlimo iš tos pačios dalies vieno skyriaus į kitą. SIS ir SIRENE darbo grupė sutikimą duoda tomis pačiomis sąlygomis, kaip ir patvirtindama savo nuomonę dėl biudžeto.“;

               7)

               14 straipsnis išbraukiamas;

               8)

               16 straipsnis iš dalies keičiamas taip:

                           a)

                           1 dalis pakeičiama taip:
                           „1.   Bet kuriai pagal 25 straipsnį nesumokėtai sumai arba bet kuriai trečiosios šalies atitinkamoms valstybėms nesumokėtai skolai, susijusiai su SISNET sudarymu, įrengimu ir veikimu, atgauti reikia, kad įgaliojimus suteikiantis pareigūnas išduotų išieškojimo pavedimą. Išieškojimo pavedimai siunčiami apskaitos pareigūnui.“;

                           b)

                           2 dalis išbraukiama;

               9)

               18 straipsnio 1 dalies paskutinis sakinys, 18 straipsnio 2 dalis, 20 straipsnio 2 dalies g punktas, 20 straipsnio 4 dalis, 20 straipsnio 5 dalis ir 22 straipsnis išbraukiami;

               10)

               23 straipsnis pakeičiamas taip:
               „23 straipsnis
               Įgaliojimus suteikiančio pareigūno ir apskaitos pareigūno atsakomybę drausmine tvarka už šio finansinio reglamento nuostatų nesilaikymą reglamentuoja Europos Bendrijų pareigūnų tarnybos nuostatai.“;

               11)

               Įterpiamas šis skyrius:
               „IIIA   SKYRIUS
               Vidaus auditorius
               24a straipsnis
               Vidaus auditorius patikrina, ar tinkamai veikia biudžeto vykdymo sistemos ir šiame reglamente išdėstytos procedūros. Analogiškai vidaus auditorius naudojasi visais įgaliojimais, atlieka visas užduotis ir laikosi visų taisyklių, kurios numatytos 2002 m. birželio 25 d. Tarybos reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač jo I dalies IV antraštinės dalies 8 skyriuje.

               12)

               28 straipsnis iš dalies pakeičiamas taip:

                           a)

                           1 dalis pakeičiama taip:
                           „1.   Iki 2008. m. gruodžio 31 d. 25 straipsnyje nurodytos valstybės 25 % savo įnašų turi sumokėti ne vėliau kaip vasario 15 d., balandžio 1 d., liepos 1 d. ir spalio 1 d.“;

                           b)

                           įterpiama ši dalis:
                           „1a.   Nuo 2009. m. sausio 1 d. 25 straipsnyje nurodytos valstybės 70 % savo įnašų turi sumokėti ne vėliau kaip balandžio 1 d., o 30 % – iki spalio 1 d.“;

               13)

               29 straipsnio 6 dalies h punktas pakeičiamas taip:

                           „h)

                           draudžiant bet kokius generalinio sekretoriaus pavaduotojo ir jo personalo, 25 straipsnyje nurodytų valstybių narių vyriausybių atstovų, Islandijos, Norvegijos ir Šveicarijos vyriausybių atstovų ir konkurso dalyvių ryšius su tuo kvietimu dalyvauti konkurse susijusiais klausimais, išskyrus ypatingos išimties atveju laikantis šių sąlygų:
                           prieš paraiškų pateikimo termino pabaigą:

                                       i)

                                       konkurso dalyvių prašymu:
                                       tik dėl to, kad būtų paaiškintas kvietimo dalyvauti konkurse pobūdis, visiems konkurso dalyviams gali būti nusiųsta papildoma informacija;

                                       ii)

                                       generalinio sekretoriaus pavaduotojo prašymu:
                                       jei 25 straipsnyje nurodytos valstybės narės ar Islandija, Norvegija ir Šveicarija arba Tarybos generalinis sekretoriatas kvietime dalyvauti konkurse pastebi klaidą, netikslumą, praleidimą ar kokią kitą kanceliarinę klaidą, generalinis sekretoriatas gali tuo pačiu būdu, kuris taikomas pradiniam kvietimui dalyvauti konkurse, atitinkamai informuoti suinteresuotus asmenis;

                                       iii)

                                       atplėšus vokus su konkurso pasiūlymais ir 25 straipsnyje nurodytų valstybių narių, Islandijos, Norvegijos ar Šveicarijos, arba Tarybos generalinio sekretoriato prašymu, jei reikia kokio nors su konkurso pasiūlymo susijusio paaiškinimo arba jei konkurso pasiūlyme turi būti ištaisyta akivaizdi kanceliarinė klaida, generalinis sekretoriatas gali susisiekti su konkurso dalyviu.“;

               14)

               31 straipsnis pakeičiamas taip:
               „31 straipsnis
               Valstybių narių ir Islandijos, Norvegijos bei Šveicarijos piliečiai 25 straipsnyje nurodytų valstybių narių vardu generalinio sekretoriaus pavaduotojo sudaromose sutartyse negali būti diskriminuojami dėl priklausymo vienai ar kitai valstybei.“;

               15)

               34 straipsnio antra pastraipa keičiama taip:
               „Visus vokus su konkurso pasiūlymais kartu atplėšia generalinio sekretoriaus pavaduotojo šiuo tikslu paskirtas komitetas. Jį sudaro trys aukšti pareigūnai iš skirtingų Tarybos generalinio sekretoriato direktoratų.“;

               16)

               35 straipsnio pirma pastraipa pakeičiama taip:
               „Kiekvieną konkurso pasiūlymą vertina 25 straipsnyje nurodytos valstybės narės kartu su Islandija, Norvegija ir Šveicarija. Šių valstybių vieningai patvirtintą ataskaitą Tarybos generalinio sekretoriato įgaliojimus suteikiančio pareigūno paskirtas atsakingas pareigūnas arba taip pat įgaliojimus suteikiančio pareigūno paskirtas pakaitinis pareigūnas įteikia 36 straipsnyje nurodytam Patariamajam komitetui.“;

               17)

               36 straipsnis pakeičiamas taip:
               „36 straipsnis
               Sutartys, kurias 25 straipsnyje nurodytų valstybių narių vardu turi sudaryti generalinio sekretoriaus pavaduotojas ir Islandijos, Norvegijos bei Šveicarijos atstovai paskelbus kvietimą dalyvauti konkurse, pirmiausia pateikiamos svarstyti Pirkimų ir sutarčių patariamajam komitetui.“;

               18)

               37 straipsnio pirma pastraipa pakeičiama taip:
               „36 straipsnyje nurodytą Patariamąjį komitetą sudaro po vieną kiekvienos 25 straipsnyje nurodytos valstybės narės atstovą, taip pat po vieną Islandijos, Norvegijos ir Šveicarijos atstovą. 25 straipsnyje nurodytos valstybės narės kartu su Islandija, Norvegija ir Šveicarija užtikrina, kad atrinkti atstovai turėtų pakankamai žinių informatikos ir (arba) finansų srityse ir (arba) teisės klausimais. Atstovai neturi būti dalyvavę vertinant dokumentus, kurie buvo pateikti Patariamajam komitetui. Vidaus auditoriaus atstovas dalyvauja kaip stebėtojas.“;

               19)

               39 straipsnio e punktas pakeičiamas taip:

                           „e)

                           vienos iš 25 straipsnyje nurodytų valstybių narių arba Islandijos, Norvegijos ar Šveicarijos, arba patariamojo komiteto nario, arba generalinio sekretoriaus pavaduotojo prašymu dėl pasiūlytų sutarčių, kurių suma yra mažesnė negu a punkte nurodyti ribiniai dydžiai, tais atvejais, kai jie mano, kad dėl tokių sutarčių kyla principinių klausimų ar kad jos yra ypatingo pobūdžio.“;

               20)

               40 straipsnis pakeičiamas taip:
               „40 straipsnis
               Prie Patariamajam komitetui pateikiamų dokumentų nuomonei pareikšti pagal 39 straipsnio b–e punktus taip pat pridedama 25 straipsnyje nurodytų valstybių narių ir Islandijos, Norvegijos bei Šveicarijos vieningai patvirtinta ataskaita.“;

               21)

               41 straipsnis pakeičiamas taip:
               „41 straipsnis
               Patariamojo komiteto nuomones pasirašo jo pirmininkas. Kad dėl Patariamojo komiteto įsikišimo nebūtų vilkinamas procesas, 25 straipsnyje nurodytos valstybės narės ir Islandija, Norvegija bei Šveicarija, jei jos mano, kad reikia, gali nustatyti pagrįstą galutinį terminą, iki kurio turi būti pateikta nuomonė. Nuomonės pateikiamos generalinio sekretoriaus pavaduotojui ir 25 straipsnyje nurodytoms valstybėms narėms ir Islandijai, Norvegijai bei Šveicarijai. Deramai apsvarsčiusios nuomonę, 25 straipsnyje nurodytos valstybės narės ir Islandija, Norvegija bei Šveicarija vieningai priima sprendimą svarstomu klausimu. Priėmus sprendimą, sutartį ar sutartis, kurios yra kiekvieno atvejo svarstymo dalykas, 25 straipsnyje nurodytų valstybių narių vardu sudaro generalinio sekretoriaus pavaduotojas ir atitinkami Islandijos, Norvegijos bei Šveicarijos atstovai.“;

               22)

               43 straipsnio 6 dalis pakeičiama taip:
               „6.   Tais atvejais, kai sutartis nebuvo vykdoma arba buvo įvykdyta pavėluotai, generalinio sekretoriaus pavaduotojas užtikrina, kad 25 straipsnyje nurodytoms valstybėms narėms ir Islandijai, Norvegijai bei Šveicarijai būtų deramai kompensuota už visus nuostolius, delspinigius ir išlaidas, išskaičiavus iš užstato reikiamą sumą, nepaisant to, ar jį buvo pateikęs tiesiogiai tiekėjas arba rangovas, ar trečioji šalis.“;

               23)

               46 straipsnio 1 dalis pakeičiama taip:
               „1.   Per tris mėnesius nuo biudžeto įvykdymo laikotarpio pabaigos generalinio sekretoriaus pavaduotojas parengia pajamų ir išlaidų sąskaitą bei balansą ir pateikia juos SIS ir SIRENE darbo grupei.“;

               24)

               50 straipsnio 2 dalis pakeičiama taip:
               „2.   Nukrypstant nuo 8 straipsnio, kad būtų sudarytas šio straipsnio 1 dalyje nurodytas biudžetas, generalinio sekretoriaus pavaduotojas, priėmus šį finansinį reglamentą, nedelsdamas SIS ir SIRENE darbo grupei išsiunčia preliminarų biudžeto projektą. SIS ir SIRENE darbo grupei pateikus nuomonę ir patvirtinus biudžeto projektą, 25 straipsnyje nurodytos valstybės narės, posėdžiaudamos Taryboje, nedelsdamos patvirtina biudžetą.“

         2 straipsnis
   1.   Šis sprendimas įsigalioja jo priėmimo dieną.
   2.   Jis skelbiamas Europos Sąjungos oficialiajame leidinyje.

      Priimta Briuselyje, 2008 m. liepos 24 d.

            Tarybos vardu

            Pirmininkas

         B. HORTEFEUX

      (1)  OL L 337, 1999 12 30, p. 41.

      (2)  OL L 66, 2007 3 6, p. 19.

      (3)  OL L 85, 2000 4 6, p. 12. Sprendimas su paskutiniais pakeitimais, padarytais Sprendimu 2008/319/EB (OL L 109, 2008 4 19, p. 30).

      (4)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB) Nr. 1525/2007 (OL L 343, 2007 12 27, p. 9).

      (5)  OL L 68, 2007 3 8, p. 5.

      (6)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB) Nr. 1525/2007 (OL L 343, 2007 12 27, p. 9).“;


title: 2008/380/EB,Euratomas: 2008 m. gegužės 9 d. Tarybos sprendimas dėl naujo Europos Bendrijų Komisijos nario skyrimo

text:
21.5.2008

               LT

               Europos Sąjungos oficialusis leidinys

               L 131/6

      TARYBOS SPRENDIMAS

   2008 m. gegužės 9 d.
   dėl naujo Europos Bendrijų Komisijos nario skyrimo
   (2008/380/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 215 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 128 straipsnio antrą pastraipą,
   kadangi:
   2008 m. gegužės 7 d. laišku, kuris patikslintas 2008 m. gegužės 8 d. laišku, Franco FRATTINI pranešė atsistatydinąs iš Komisijos nario pareigų. Reikia jį pakeisti likusiam kadencijos laikui,
   NUSPRENDĖ:
   1 straipsnis
   Antonio TAJANI skiriamas Komisijos nariu laikotarpiui nuo 2008 m. gegužės 9 d. iki 2009 m. spalio 31 d.
   2 straipsnis
   Šis sprendimas įsigalioja 2008 m. gegužės 9 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gegužės 9 d.

            Tarybos vardu

            Pirmininkas

         A. BAJUK


title: 2013/597/ES: 2013 m. balandžio 17 d. Europos Parlamento sprendimas dėl Europos mokymo fondo 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/294

         EUROPOS PARLAMENTO SPRENDIMAS
   2013 m. balandžio 17 d.
   dėl Europos mokymo fondo 2011 finansinių metų sąskaitų uždarymo
   (2013/597/ES)
   EUROPOS PARLAMENTAS,

               —

               atsižvelgdamas į Europos mokymo fondo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2011 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7-0080/2013),

               1.

               pritaria Europos mokymo fondo 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 165.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 354, 2008 12 31, p. 82.

      (5)  OL L 357, 2002 12 31, p. 72.


title: 2012/520/ES: 2012 m. rugsėjo 24 d. Tarybos sprendimas, kuriuo skiriamas Regionų komiteto Italijai atstovaujantis pakaitinis narys

text:
26.9.2012

               LT

               Europos Sąjungos oficialusis leidinys

               L 258/32

         TARYBOS SPRENDIMAS
   2012 m. rugsėjo 24 d.
   kuriuo skiriamas Regionų komiteto Italijai atstovaujantis pakaitinis narys
   (2012/520/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Barbara BONINO kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Mattia TARSI, Consigliere, Provincia di Pesaro.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2007/470/EB: 2007 m. gegužės 30 d. Tarybos sprendimas dėl Europos bendrijos ir Kirgizijos Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
7.7.2007

               LT

               Europos Sąjungos oficialusis leidinys

               L 179/38

         TARYBOS SPRENDIMAS
   2007 m. gegužės 30 d.
   dėl Europos bendrijos ir Kirgizijos Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2007/470/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmosios pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Kirgizijos Respublikos Vyriausybe dėl oro susisiekimo paslaugų tam tikrų aspektų, laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, susitarimas, dėl kurio Komisija vedė derybas, turėtų būti pasirašytas ir laikinai taikomas,

         NUSPRENDĖ:
   1 straipsnis
   Europos bendrijos ir Kirgizijos Respublikos Vyriausybės susitarimas dėl oro susisiekimo paslaugų tam tikrų aspektų patvirtinamas Bendrijos vardu, atsižvelgiant į Tarybos sprendimą dėl minėto susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu, atsižvelgiant į jo sudarymą.
   3 straipsnis
   Iki susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui būtinų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti susitarimo 9 straipsnio 2 dalyje numatytą pranešimą.

      Priimta Briuselyje, 2007 m. gegužės 30 d.

            Tarybos vardu

            Pirmininkas

         F. MÜNTEFERING

    ---documentbreak---

               7.7.2007

               LT

               Europos Sąjungos oficialusis leidinys

               L 179/39

         Europos bendrijos ir Kirgizijos Respublikos vyriausybės
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   KIRGIZIJOS RESPUBLIKOS VYRIAUSYBĖ
   (toliau – Šalys)
   PAŽYMĖDAMOS, kad dvišaliuose oro susisiekimo susitarimuose, sudarytuose tarp Europos bendrijos valstybių narių ir Kirgizijos Respublikos, yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į dvišalius susitarimus dėl oro susisiekimo tarp Europos bendrijos valstybių narių ir trečiųjų šalių, atžvilgiu,
   PAŽYMĖDAMOS, kad pagal Europos bendrijos teisę, Bendrijos oro vežėjai, įsisteigę valstybėje narėje, turi teisę be diskriminacijos patekti į oro susisiekimo maršrutus tarp Europos bendrijos valstybių narių ir trečiųjų šalių,
   ATSIŽVELGDAMOS į susitarimus tarp Europos bendrijos ir kai kurių trečiųjų šalių, numatančius galimybę tokių trečiųjų šalių piliečiams įsigyti oro vežėjų, turinčių pagal Europos bendrijos teisę išduotas licencijas oro susisiekimui vykdyti, bendrovių nuosavybės dalį,
   PRIPAŽINDAMOS, kad Europos bendrijos valstybių narių ir Kirgizijos Respublikos dvišalių oro susisiekimo susitarimų nuostatos, prieštaraujančios Bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimui tarp Europos bendrijos ir Kirgizijos Respublikos, ir užtikrintas tokių oro susisiekimo tęstinumas,
   PRIPAŽINDAMOS, kad dėl Europos bendrijos valstybių narių ir Kirgizijos Respublikos dvišalių oro susisiekimo susitarimų tam tikrų nuostatų bendrovėms taikomos konkurencijos taisyklės gali tapti neveiksmingos, jei pagal šias nuostatas: i) reikalaujama bendrovių susitarimų, bendrovių asociacijų sprendimų arba bendros praktikos, kurie iškreiptų arba apribotų oro vežėjų konkurenciją tam tikruose maršrutuose, arba pritariama tokiems susitarimams, sprendimams ar praktikai; arba ii) sustiprinamas tokių susitarimų, sprendimų arba bendros praktikos poveikis; arba iii) oro vežėjams arba kitiems privatiems ekonominių operacijų vykdytojams suteikiama teisė imtis priemonių, kurios užkertą kelią oro vežėjų konkurencijai tam tikruose maršrutuose, ją iškreipia arba apriboja.
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo Šalis, piliečius, yra suprantama kaip nuoroda į Europos bendrijos valstybių narių piliečius.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo Šalis, oro vežėjus yra suprantama, kaip nuoroda į tos valstybės narės paskirtus oro vežėjus.
   4.   Skrydžių teisių skyrimas ir toliau nustatomas jau galiojančiais arba būsimais dvišaliais susitarimais.
   2 straipsnis
   Valstybės narės teikiamas paskyrimas
   1.   Šio straipsnio 2 ir 3 dalys pakeičia atitinkamų II priedo a ir b punktuose išvardytų straipsnių nuostatas dėl oro vežėjo, kurį paskiria atitinkama valstybė narė, paskyrimo tvarkos, Kirgizijos Respublikos jam suteiktų leidimų oro susisiekimui vykdyti ar įgaliojimų bei atsisakymo išduoti leidimus oro susisiekimui vykdyti ar įgaliojimus tokiam oro vežėjui, leidimų ar įgaliojimų atšaukimo, laikino galiojimo sustabdymo ar apribojimo.
   2.   Gavusi valstybės narės teikiamą paskyrimą, Kirgizijos Respublika kiek įmanoma greičiau suteikia atitinkamus leidimus ir įgaliojimus, su sąlyga, kad:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir pagal Europos bendrijos teisę turi galiojančią licenciją oro susisiekimui vykdyti;

               ii)

               už oro vežėjo pažymėjimo išdavimą atsakinga valstybė narė vykdo ir užtikrina veiksmingą teisės aktais nustatytą oro vežėjo kontrolę bei paskyrime yra aiškiai nurodyta atitinkama aviacijos institucija; ir

               iii)

               oro vežėjas nuosavybės teise tiesiogiai ar per akcijų paketą priklauso valstybėms narėms ir (arba) jų piliečiams ir (arba) kitoms III priede išvardytoms valstybėms ir (arba) šių valstybių piliečiams ir yra jų iš tikro valdomas.

         3.   Kirgizijos Respublika gali atsisakyti išduoti, atšaukti, laikinai sustabdyti ar apriboti valstybės narės paskirtojo oro vežėjo leidimus oro susisiekimui vykdyti ar įgaliojimus, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi galiojančios licencijos oro susisiekimui vykdyti pagal Bendrijos teisę;

               ii)

               už oro vežėjo pažymėjimo išdavimą atsakinga valstybė narė nevykdo ar neužtikrina teisės aktais nustatytos veiksmingos oro vežėjo kontrolės arba jeigu paskyrime nėra aiškiai nurodoma atitinkama aviacijos institucija; arba

               iii)

               oro vežėjas nėra tiesiogiai arba per savo kontrolinį akcijų paketą valdomas valstybių narių ir (arba) valstybių narių piliečių, ir (arba) III priede išvardytų kitų valstybių ir (arba) tų valstybių piliečių, arba jis nėra veiksmingai kontroliuojamas tokių valstybių ir (arba) jų piliečių.

         Naudodamasi šioje dalyje nustatyta savo teise, Kirgizijos Respublika nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatos papildo atitinkamas II priedo c punkte išvardytų straipsnių nuostatas.
   2.   Jeigu valstybė narė paskiria oro vežėją, kurį valdo ir kontroliuoja kita valstybė narė, Kirgizijos Respublikos teisės pagal saugą reglamentuojančias oro vežėją paskyrusios valstybės narės ir Kirgizijos Respublikos susitarimo nuostatas taip pat yra taikomos ir kitos valstybės narės priimamiems ar įgyvendinamiems saugos standartams ir oro vežėjo leidimo oro susisiekimui vykdyti išdavimui.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių nuostatas.
   2.   Nepaisant jokių kitų priešingų nuostatų, jokia II priedo d dalyje išvardytų susitarimų nuostata nedraudžia valstybėms narėms nediskriminuojant nustatyti mokesčius, rinkliavas, muitus ar mokesčius už degalus, jų teritorijoje tiekiamus į Kirgizijos Respublikos paskirtojo oro vežėjo orlaivį, kai toks oro vežėjas vykdo skrydžius iš vieno valstybės narės teritorijos vietovės į kitą tos pačios arba kitos valstybės narės teritorijos vietovę.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo atitinkamas II priedo e punkte išvardytų straipsnių nuostatas.
   2.   Pagal I priede nurodytą susitarimą, kuriame yra II priedo e punkte išvardytos nuostatos dėl vežimo tiktai Bendrijos teritorijoje, Kirgizijos Respublikos paskirtasis (-ieji) oro vežėjas (-ai) taiko tarifus pagal Bendrijos teisę.
   6 straipsnis
   Konkurencijos taisyklių atitikimas
   1.   Nepaisant jokių kitų priešingų nuostatų, jokia I priede išvardytų susitarimų nuostata: i) neskatina sudaryti užkertančių kelią konkurencijai ar ją iškreipiančių bendrovių susitarimų, priimti tokį poveikį sukeliančių bendrovių asociacijų sprendimų arba imtis kelią konkurencijai užkertančių ar ją iškreipiančių suderintų veiksmų; ii) nestiprina bet kokių iš minėtų susitarimų, sprendimų ar suderintų veiksmų poveikio; arba iii) nesuteikia privatiems ekonominės veiklos vykdytojams įgaliojimų imtis priemonių, kurios užkerta kelią konkurencijai, ją iškreipia arba apriboja.
   2.   I priede išvardytų susitarimų nuostatos, kurios nesuderinamos su šio straipsnio 1 dalimi, nėra taikomos.
   7 straipsnis
   Susitarimo priedai
   Šio susitarimo priedai yra neatskiriama susitarimo dalis.
   8 straipsnis
   Peržiūra ar dalinis pakeitimas
   Šalys bet kuriuo metu abipusiu susitarimu gali iš naujo apsvarstyti ar iš dalies pakeisti šį susitarimą.
   9 straipsnis
   Įsigaliojimas ir laikinas taikymas
   1.   Šis susitarimas įsigalioja, kai Šalys viena kitai raštu praneša apie šiam susitarimui įsigalioti būtinų vidaus procedūrų užbaigimą.
   2.   Nepaisydamos 1 dalies, Šalys susitaria taikyti šį susitarimą nuo pirmosios mėnesio, einančio po mėnesio, per kurį Šalys praneša viena kitai apie visų procedūrų, reikalingų šio susitarimo įsigaliojimui, užbaigimą, dienos.
   3.   Šis susitarimas taikomas visiems I priede išvardytiems valstybių narių ir Kirgizijos Respublikos susitarimams ir kitoms sutartims, kurie šio susitarimo pasirašymo dieną dar nebus įsigalioję, įsigalios ar bus pradėti taikyti laikinai.
   10 straipsnis
   Nutraukimas
   1.   Jeigu I priede nurodytas susitarimas nutraukiamas, visos šio susitarimo nuostatos, susijusios su I priede nurodytu susitarimu, netenka galios tuo pat metu.
   2.   Jeigu yra nutraukiami visi I priede išvardyti susitarimai, šis susitarimas taip pat netenka galios.

      TAI PATVIRTINDAMI, toliau nurodyti tinkamai įgalioti asmenys pasirašė šį susitarimą.
      Priimta 2007 m. birželio 1 dieną Briuselyje dviem egzemplioriais bulgarų, čekų, danų, olandų, anglų, estų, suomių, prancūzų, vokiečių, graikų, vengrų, italų, latvių, lietuvių, maltiečių, lenkų, portugalų, rumunų, slovakų, slovėnų, ispanų, švedų, rusų ir kirgizų kalbomis.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За правителствοтο на Рeпублика Киргизстан
         Por el Gobierno de la República Kirguisa
         Za vládu Kyrgyzské republiky
         For Den Kirgisiske Republiks regering
         Für die Regierung der Kirgisischen Republik
         Kirgiisi Vabariigi valitsuse nimel
         Για την Κυβέρνηοη της Δημοκρατίας της Κιργιζίας
         For the Government of the Kyrgyz Republic
         Pour le gouvernement de la République kirghize
         Per il governo della Repubblica del Kirghizistan
         Kirgizstānas Republikas valdības vārdā
         Kirgizijos Respublikos Vyriausybės vardu
         A Kirgiz Köztársaság kormánya részéről
         Għall-Gvern Tar-Repubblika Kirgiża
         Voor de Regering van de Republiek Kirgizië
         W imieniu rządu Republiki Kirgiskiej
         Pelo Governo da República do Quirguizistão
         Pentru Guvernul Republicii Kârgâszstan
         Za vládu Kirgizskej republiky
         Za vlado Kirgiške republike
         Kirgisian tasavallan hallituksen puolesta
         För Republiken Kirgizistans regering

         За Правительство Кыргызской Республики

   I PRIEDAS
   Šio susitarimo 1 straipsnyje minimų susitarimų sąrašas
   Kirgizijos Respublikos ir Europos bendrijos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) parafuoti:

               —

               Austrijos Federacinės Vyriausybės ir Kirgizijos Respublikos Vyriausybės susitarimas dėl oro transporto, pasirašytas Vienoje 1998 m. kovo 17 d., toliau II priede – Kirgizijos ir Austrijos susitarimas,

               —

               Čekijos Respublikos Vyriausybės ir Kirgizijos Respublikos Vyriausybės susitarimas dėl oro susisiekimo paslaugų, pasirašytas Prahoje 2004 m. balandžio 29 d., toliau II priede – Kirgizijos ir Čekijos Respublikos susitarimas,

               —

               Vokietijos Federacinės Respublikos Vyriausybės ir Kirgizijos Respublikos Vyriausybės susitarimas dėl oro susisiekimo paslaugų, pasirašytas Biškeke 1997 m. gegužės 13 d., toliau II priede – Kirgizijos ir Vokietijos susitarimas,

               —

               Graikijos Respublikos Vyriausybės ir Kirgizijos Respublikos Vyriausybės susitarimas dėl oro susisiekimo paslaugų, priimtas Atėnuose 2004 m. lapkričio 1 d., toliau II priede – Kirgizijos ir Graikijos susitarimas,

               —

               Slovakijos Respublikos Vyriausybės ir Kirgizijos Respublikos Vyriausybės susitarimas dėl oro susisiekimo paslaugų, pasirašytas Biškeke 2006 m. rugsėjo 27 d., toliau II priede – Kirgizijos ir Slovakijos susitarimas,

               —

               Jungtinės Didžiosios Britanijos ir Šiaurės Airijos Karalystės Vyriausybės ir Kirgizijos Respublikos Vyriausybės susitarimas dėl oro susisiekimo paslaugų, pasirašytas Londone 1994 m. gruodžio 8 d., toliau II priede – Kirgizijos ir Jungtinės Karalystės susitarimas.

         Paskutiniai pakeitimai padaryti abiejų Šalių civilinės aviacijos institucijų Susitarimo memorandumu, pasirašytu Londone 2003 m. rugsėjo 2 d., toliau – Kirgizijos ir Jungtinės Karalystės SM.
   II PRIEDAS
   Šio susitarimo I priede išvardytų ir 2–5 straipsniuose minimų susitarimų straipsniai

               a)

               Valstybės narės paskyrimas:

                           —

                           Kirgizijos ir Austrijos susitarimo 3 straipsnio 5 dalis,

                           —

                           Kirgizijos ir Čekijos Respublikos susitarimo 3 straipsnio 4 dalis,

                           —

                           Kirgizijos ir Vokietijos susitarimo 3 straipsnio 4 dalis,

                           —

                           Kirgizijos ir Graikijos susitarimo 3 straipsnio 2 dalies a punktas,

                           —

                           Kirgizijos ir Jungtinės Karalystės susitarimo 4 straipsnio 4 dalis ir Kirgizijos ir Jungtinės Karalystės SM B priedo 4 straipsnio a punktas;

               b)

               atsisakymas išduoti įgaliojimus ar leidimus, jų atšaukimas, laikinas galiojimo sustabdymas arba apribojimas:

                           —

                           Kirgizijos ir Austrijos susitarimo 4 straipsnio 1 dalies a punktas,

                           —

                           Kirgizijos ir Čekijos Respublikos susitarimo 4 straipsnio 1 dalies b punktas,

                           —

                           Kirgizijos ir Graikijos susitarimo 4 straipsnio 1 dalies a punktas,

                           —

                           Kirgizijos ir Jungtinės Karalystės susitarimo 5 straipsnio 1 dalies a punktas ir Kirgizijos ir Jungtinės Karalystės SM B priedo 5 straipsnio 1 dalies a punktas;

               c)

               sauga:

                           —

                           Kirgizijos ir Austrijos susitarimo 6 straipsnis,

                           —

                           Kirgizijos ir Čekijos susitarimo 7 straipsnis,

                           —

                           Kirgizijos ir Vokietijos susitarimo 12 straipsnis,

                           —

                           Kirgizijos ir Graikijos susitarimo 8 straipsnis,

                           —

                           Kirgizijos ir Jungtinės Karalystės SM B priedo 13a straipsnis;

               d)

               aviacinių degalų apmokestinimas:

                           —

                           Kirgizijos ir Austrijos susitarimo 7 straipsnis,

                           —

                           Kirgizijos ir Čekijos susitarimo 8 straipsnis,

                           —

                           Kirgizijos ir Vokietijos susitarimo 6 straipsnis,

                           —

                           Kirgizijos ir Graikijos susitarimo 9 straipsnis,

                           —

                           Kirgizijos ir Slovakijos susitarimo 9 straipsnis,

                           —

                           Kirgizijos ir Jungtinės Karalystės susitarimo 8 straipsnis;

               e)

               vežimo Europos bendrijoje tarifai:

                           —

                           Kirgizijos ir Austrijos susitarimo 11 straipsnis,

                           —

                           Kirgizijos ir Čekijos susitarimo 12 straipsnis,

                           —

                           Kirgizijos ir Vokietijos susitarimo 10 straipsnis,

                           —

                           Kirgizijos ir Graikijos susitarimo 13 straipsnis,

                           —

                           Kirgizijos ir Jungtinės Karalystės susitarimo 7 straipsnis; ir Kirgizijos ir Jungtinės Karalystės SM B priedo 7 straipsnis.

         III PRIEDAS
   Kitų šio susitarimo 2 straipsnyje minimų valstybių sąrašas

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro transporto susitarimą).


title: 2000 m. kovo 27 d. Tarybos sprendimas dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros Sisnet įrengimu ir veikimu, valdymo biudžetinius aspektus, nustatymo

text:
Svarbus teisinis pranešimas

|

32000D0265

Oficialusis leidinys L 085 , 06/04/2000 p. 0012 - 0020

		Tarybos sprendimas2000 m. kovo 27 d.dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros "Sisnet" įrengimu ir veikimu, valdymo biudžetinius aspektus, nustatymo(2000/265/EB)EUROPOS SĄJUNGOS TARYBA,atsižvelgdama į prie Europos Sąjungos sutarties ir Europos bendrijos steigimo sutarties pridėto Protokolo dėl Šengeno acquis integravimo į Europos Sąjungos sistemą (toliau – Šengeno protokolas) 2 straipsnio 1 dalies antros pastraipos pirmąjį sakinį,kadangi:(1) Tarybos Generalinio sekretoriaus pavaduotojas Sprendimu 1999/870/EB [1] buvo įgaliotas Šengeno acquis integravimo į Europos Sąjungos sistemą kontekste veikti kaip tam tikrų valstybių narių atstovas sudarant su Šengeno aplinkai skirtos ryšių infrastruktūros (toliau – Sisnet) įrengimu ir veikimu susijusias sutartis ir tokias sutartis administruoti.(2) Pagal tas sutartis atsirandantys finansiniai įsipareigojimai vykdomi ne iš Europos Sąjungos bendrojo biudžeto; dėl to 1977 m. gruodžio 21 d. Finansinio reglamento, taikytino Europos Bendrijų bendrajam biudžetui [2], nuostatos jiems netaikomos.(3) Dėl to reikia nustatyti konkrečias taisykles, nustatančias išsamią tvarką, kaip sudaryti ir vykdyti biudžetą, būtiną sudarant sutartis atsirandančioms išlaidoms apmokėti, sudarant sutartis atsirandantiems įsipareigojimams vykdyti, kaip išieškoti atitinkamų valstybių mokėtinus įnašus ir kaip pateikti bei tikrinti sąskaitas.(4) Taip pat reikia nustatyti šių sutarčių sudarymui taikytinas taisykles.(5) Šis sprendimas pagal Šengeno protokolą yra Šengeno acquis plėtojimo dalis,NUSPRENDĖ:I SKYRIUSBendrieji principai1 straipsnisŠiame finansiniame reglamente "biudžetas" - dokumentas, kuriuo numatomos ir iš anksto kiekvieniems finansiniams metams tvirtinamos pajamos ir išlaidos, reikalingos iš Sprendime 1999/870/EB nurodytų sutarčių kylantiems įsipareigojimams vykdyti.2 straipsnisŠis finansinis reglamentas nustato išsamias su "Sisnet" susijusių sutarčių sudarymo ir tokioms sutartims būtino biudžeto sudarymo bei vykdymo taisykles.3 straipsnis1. Biudžetas yra dalijamas į dalis, skirtas biudžetui, susijusiam su atitinkamų sutarčių sudarymo parengiamosiomis priemonėmis, įskaitant visas išlaidas, padarytas rengiant kvietimą teikti paraiškas konkursui dėl "Sisnet", jo įrengimo ir veiklos biudžetui. Prireikus kiekviena dalis skirstoma į skyrius ir straipsnius.2. Kiekvienoje dalyje nurodyti asignavimai negali būti priskiriami kitoms išlaidų dalims.4 straipsnisBiudžeto asignavimai naudojami pagal patikimo finansų valdymo ir pirmiausia ekonomiškumo ir ekonominio efektyvumo principus.5 straipsnisPajamos renkamos ir išlaidos daromos tik remiantis tam tikru biudžeto straipsniu.Nepažeidžiant 17 straipsnio nuostatų, patvirtintus asignavimus viršijančios išlaidos negali būti numatomos ar patvirtinamos.6 straipsnis1. Atsižvelgiant į 17 straipsnį, visos pajamos ir išlaidos išsamiai įskaitomos į biudžetą ir sąskaitas, nekoreguojant jų vienos kitų atžvilgiu. Bendra pajamų suma turi atitikti bendrą išlaidų sumą.2. Finansiniai metai prasideda sausio 1 d ir baigiasi gruodžio 31 d.3. Visi 25 straipsnyje nurodytų valstybių įnašai į biudžetą, sumokėti iki su jais susijusių finansinių metų pradžios, įtraukiami į tų finansinių metų biudžetą.4. Finansinių metų išlaidos į tų metų sąskaitas įskaitomos remiantis išlaidomis, kurioms finansų kontrolierius patvirtinimą gavo ne vėliau kaip gruodžio 31 d. ir dėl kurių apskaitos pareigūnas atliko atitinkamus mokėjimus iki kitų metų sausio 15 d.5. Asignuotos lėšos gali būti naudojamos tik padengti tinkamai įskaitytas ir tais finansiniais metais, kuriems jie skirti, apmokėtas išlaidas, išskyrus tuos atvejus, kai 7 straipsnyje yra nustatyta kitaip, ir padengti su ankstesniais finansiniais metais, kada nebuvo perkelta jokių asignavimų, susijusias skolas.7 straipsnis1. Asignavimų naudojimą reglamentuoja šios taisyklės:a) finansinių metų, kuriems buvo įskaityti asignavimai, pabaigoje paprastai nustoja galioti dar neįsipareigoti asignavimai;b) asignavimai iki gruodžio 31 d. dar neatliktiems mokėjimams dėl įsipareigojimų, tinkamai prisiimtų nuo sausio 1 d. iki gruodžio 31 d., automatiškai perkeliami tik į kitus finansinius metus.2. Nepaisant šio straipsnio 1 dalies, Tarybos Generalinio sekretoriaus pavaduotojas iki sausio 31 d. Šengeno informacinės sistemos darbo grupei (toliau – "SIS darbo grupė") gali siųsti tinkamai pagrįstus prašymus iki gruodžio 31 d. neįsipareigotus asignavimus perkelti į kitus finansinius metus, kai atitinkamoms kitų finansinių metų biudžeto pozicijoms nustatyti asignavimai nepatenkina visų reikalavimų.Perkelti tokius asignavimus gali būti siūloma tik dėl išimtinių priežasčių.Naudodamasis savo įgaliojimais vykdyti biudžetą, Generalinio sekretoriaus pavaduotojas, atsižvelgdamas į valdymo reikalavimus, stengiasi pirmiausia naudoti einamiesiems finansiniams metams patvirtintus asignavimus ir nenaudoti perkeltų asignavimų, kol pirmieji nebus išnaudoti.SIS darbo grupė ne vėliau kaip iki kovo 1 d. nagrinėja prašymus dėl tokių asignavimų perkėlimo.3. Iš vienų finansinių metų į kitus finansinius metus perkelti asignavimai nustoja galioti, jei jie lieka nepaskirti iki tų finansinių metų, į kuriuos jie buvo perkelti, pabaigos.4. Asignavimų, kurie pagal šio straipsnio 1 dalies b punktą turi būti automatiškai perkelti, sąrašas, su kuriuo turi susipažinti SIS darbo grupė, turi būti nusiųstas iki kovo 1 d.5. Einamųjų finansinių metų sąskaitose atskirai pagal kiekvieną biudžeto straipsnį turi atsispindėti, kaip vykdant biudžetą naudojami perkelti asignavimai.II SKYRIUSBiudžeto sudarymas8 straipsnis1. Biudžetas sudaromas eurais.2. Generalinio sekretoriaus pavaduotojas iki rugsėjo 30 d. nusiunčia SIS darbo grupei preliminarų biudžeto projektą ir prideda paaiškinamąjį raštą.3. SIS darbo grupė dėl to preliminaraus projekto pateikia savo nuomonę.4. Generalinio sekretoriaus pavaduotojas parengia biudžeto projektą ir iki spalio 31 d. nusiunčia jį 25 straipsnyje nurodytoms valstybėms.5. 25 straipsnyje nurodytos valstybės narės, posėdžiavusios Taryboje, iki metų pabaigos patvirtina biudžetą.6. Sprendimas patvirtinti biudžetą, apie kurį Generalinio sekretoriaus pavaduotojas deramai praneša 25 straipsnyje nurodytoms valstybėms, žymi tų valstybių įnašų mokėjimo termino pradžią.9 straipsnis1. Jei iki finansinių metų pradžios biudžetas galutinai nepatvirtinamas:a) mokėjimai kiekvieną mėnesį gali būti atliekami neviršijant vienos dvyliktosios dalies bendrų asignavimų, patvirtintų kiekvienai biudžeto daliai praėjusiais finansiniais metais;b) 25 straipsnyje nurodytų valstybių įnašų gali būti reikalaujama kiekvieną mėnesį neviršijant vienos dvyliktosios dalies įnašų, sumokėtų pagal paskutinį patvirtintą biudžetą.2. Kiekvieną sprendimą dėl vienos dvyliktosios pajamų ir išlaidų dalies naudojimo neviršijant bendro trijų dvyliktųjų dydžio, nustatyto praėjusiais metais tinkamai patvirtintame biudžete, priima Generalinio sekretoriaus pavaduotojas, kuris nusiunčia jį laišku 25 straipsnyje nurodytoms valstybėms.3. Už trijų dvyliktųjų dydžio, nustatyto praėjusiais metais tinkamai patvirtintame biudžete, ribos visus sprendimus leisti daryti mokėjimus ir reikalauti įnašų priima Taryboje posėdžiavusios 25 straipsnyje nurodytos valstybės narės.4. Visos priemonės, kurių imamasi pagal šio straipsnio 1, 2 ir 3 dalis, nedelsiant nutraukiamos galutinai patvirtinus biudžetą.10 straipsnis1. Visi papildyto ar pataisyto biudžeto projektai pateikiami, nagrinėjami ir tvirtinami ta pačia forma ir ta pačia tvarka, kaip ir biudžetas, kurio sąmatas jie iš dalies papildo ar taiso.2. Pataisytas biudžetas pateikiamas metiniu pagrindu kitą mėnesį po sąskaitų uždarymo, kaip nustatyta 46 straipsnio 1 dalyje, siekiant praėjusių finansinių metų biudžeto likutį įtraukti į pajamas, jei balansas yra teigiamas, arba į išlaidas, jei balansas yra neigiamas.11 straipsnisBiudžetas gali būti skelbiamas viešai.III SKYRIUSBiudžeto vykdymas ir apyskaita12 straipsnisBiudžetas vykdomas pagal principą, kad įgaliojimus suteikiantis pareigūnas ir apskaitos pareigūnas yra skirtingi asmenys. Įgaliojimus suteikiančio pareigūno, apskaitos pareigūno ir finansų kontrolieriaus pareigos yra savitarpiškai nesuderinamos.13 straipsnis1. Pareigūno, suteikiančio įgaliojimus dėl pajamų ir išlaidų, darbą atlieka Tarybos Generalinio sekretoriato generalinis direktorius. Įgaliojimus suteikiantis pareigūnas biudžetą vykdo Generalinio sekretoriaus pavaduotojo vardu ir, neviršydamas paskirtų asignavimų, savo įgaliojimus gali perduoti kuriam nors direktoriui.2. Įgaliojimus suteikiantis pareigūnas gali priimti sprendimus dėl lėšų perkėlimo iš vieno straipsnio į kitą kiekviename skyriuje. SIS darbo grupės sutikimu jis gali priimti sprendimus dėl lėšų perkėlimo iš tos pačios dalies vieno skyriaus į kitą. SIS darbo grupė sutikimą duoda tomis pačiomis sąlygomis, kaip ir patvirtindama savo nuomonę dėl biudžeto.14 straipsnisFinansų kontrolieriaus darbą atlieka Tarybos finansų kontrolierius pagal pastarojo pareigybei taikytinas taisykles.15 straipsnisPajamų gavimą ir išlaidų apmokėjimą tvarko Tarybos Generalinio sekretoriato A generalinio direktorato apskaitos pareigūnas.16 straipsnis1. Bet kuriai pagal 25 straipsnį nesumokėtai sumai arba bet kuriai trečiosios šalies atitinkamoms valstybėms nesumokėtai skolai, susijusiai su "Sisnet" sudarymu, įrengimu ir veikimu, atgauti reikia, kad įgaliojimus suteikiantis pareigūnas išduotų išieškojimo pavedimą. Išieškojimo pavedimai siunčiami apskaitos pareigūnui, kuris pateikia juos finansų kontrolieriui patvirtinti.2. Šiuo patvirtinimu siekiama nustatyti, ar:a) pajamos buvo įrašytos į teisingą biudžeto straipsnį;b) išieškojimo pavedimas yra teisėtas ir atitinka atitinkamas nuostatas;c) pateisinamieji dokumentai yra tvarkingi;d) skolininkas arba įsiskolinusios valstybės kompetentinga institucija yra teisingai nurodyta;e) yra nurodytas mokėjimo terminas;f) buvo taikomi 4 straipsnyje nurodyti patikimo finansų valdymo principai;g) yra tiksliai nurodyti atgautinos sumos dydis ir valiuta.3. Apskaitos pareigūnas yra atsakingas už tai, kad išieškojimo pavedimai būtų tinkamai parengti.17 straipsnisNepaisant 5 ir 6 straipsnių:1) iš visų sąskaitų, sąskaitų-faktūrų ar išrašų, kurie paskui yra perduodami grynajai sumai apmokėti, gali būti daromos šios išskaitos:a) pagal priimtą konkurso pasiūlymą sutarties šaliai nustatytos baudos;b) klaidingai sumokėtų sumų pakoregavimas, kuris gali būti atliktas iš anksto atlikus išskaitą, kai daromas dar vienas to paties tipo patvirtinimas atsižvelgiant į dalį, skyrių, straipsnį ir finansinius metus, pagal kuriuos atlikta permoka.Pagal sąskaitas-faktūras ir sąskaitas suteikiamos nuolaidos, grąžinamos sumos ir permokos kaip atskiros pajamos neįrašomos.2) pagal straipsnį, kuriam biudžete buvo priskirtos pradinės išlaidos, pakartotinai gali būti naudojamos šios sumos:- pajamos, gautos grąžinus pagal biudžete įrašytus asignavimus klaidingai sumokėtas sumas.Sumos turi būti pakartotinai panaudotos iki finansinių metų, einančių po tų, kuriais buvo gautos pajamos, pabaigos.18 straipsnis1. Visos priemonės, galinčios būti susijusios su biudžete numatomomis išlaidomis, pirmiausia turi būti įforminamos kaip įgaliojimus suteikiančio pareigūno pasiūlymas apskaitos pareigūnui apmokėti numatomas išlaidas, nurodantis paskirtį, susijusią sumą, biudžeto straipsnį, kuriam priskiriamos išlaidos, ir kreditorių. Apskaitos pareigūnas pateikia finansų kontrolieriui patvirtinti šį pasiūlymą.2. Šiuo patvirtinimu siekiama nustatyti, ar:a) pasiūlymas dėl numatomų išlaidų buvo pateiktas pagal šio straipsnio 1 dalį;b) išlaidos priskirtos teisingam biudžeto straipsniui;c) biudžete yra numatyti asignavimai;d) buvo taikomi 4 straipsnyje nurodyti patikimo finansų valdymo principai;e) išlaidos yra teisėtos ir atitinka atitinkamas nuostatas.19 straipsnis1. Įgaliojimus suteikiančiam pareigūnui patvirtinant išlaidas siekiama:a) patikrinti kreditoriaus reikalavimą;b) nustatyti arba patikrinti priklausančios sumokėti sumą ir jos dydį;c) patikrinti sąlygas, į kurias atsižvelgiant nustatomas mokėjimo terminas;d) patikrinti, ar pirkimai bei suteiktos paslaugos atitinka užsakymą.2. Įgaliojimus suteikiantis pareigūnas gali pavesti atlikti patikrinimus jo atsakomybe.20 straipsnis1. Įgaliojimus suteikiantis pareigūnas mokėjimo pavedimu ("leidimu") įgalioja apskaitos pareigūną apmokėti patvirtintą išlaidų sumą.2. Leidime nurodoma:a) finansiniai metai, kuriems priskiriamas mokėjimas;b) biudžeto dalis, skyrius ir straipsnis;c) mokėtina suma skaičiais ir žodžiais bei mokėjimo valiuta;d) kreditoriaus pavadinimas ir adresas;e) išlaidų paskirtis;f) mokėjimo būdas;g) atitinkamų įsipareigojimo patvirtinimų numeriai ir datos.3. Mokėjimo pavedimas žymimas data, o jį pasirašo įgaliojimus suteikiantis pareigūnas.4. Apskaitos pareigūnas mokėjimo pavedimą, kartu su pateisinamųjų dokumentų originalais, pateikia finansų kontrolieriui patvirtinti.5. Šiuo patvirtinimu siekiama nustatyti, ar:a) mokėjimo pavedimas buvo tinkamai išduotas;b) mokėjimo pavedimas atitinka numatomas išlaidas ir jų suma yra nurodyta tiksliai, atsižvelgiant į 4 straipsnyje nurodytus patikimo finansų valdymo principus;c) išlaidos priskirtos teisingam biudžeto straipsniui;d) asignavimai yra numatyti atitinkamoje biudžeto dalyje ar straipsnyje;e) pateisinamieji dokumentai yra tvarkingi; irf) kreditorius yra tiksliai nurodytas ir apibūdintas.6. Visos išlaidos turi būti iš anksto padengtos 25 straipsnyje nurodytų valstybių įnašais arba, jų nesant, banko paskola. Nesumokėjus įnašų, išankstinio finansavimo paskolos išlaidos įsipareigojimų neįvykdžiusioms valstybėms padalijamos proporcingai jų nesumokėtiems įnašams ir atsižvelgiant į įsiskolinimų trukmę.21 straipsnisMokėjimai atliekami per pagal Tarybos sprendimo 1999/323/EB [3] 17 straipsnyje nustatyta tvarka atidarytą banko sąskaitą Tarybos Generalinio sekretoriaus vardu. Pagal šį finansinį reglamentą atliekamiems pervedimo pavedimams bankui reikia dviejų Generalinio sekretoriaus pavaduotojo paskirtų pareigūnų, iš kurių vienas yra apskaitos pareigūnas, parašų.22 straipsnisJei finansų kontrolierius atsisako duoti 16, 18 ar 20 straipsniuose nustatytą patvirtinimą, o įgaliojimus suteikiantis pareigūnas neatsiima pasiūlymo, klausimas perduodamas Generalinio sekretoriaus pavaduotojui. Išskyrus atvejus, kai abejojama dėl galimybės gauti asignavimų, Generalinio sekretoriaus pavaduotojas tinkamai pagrįstu sprendimu gali atmesti atsisakymą ir patvirtinti išieškojimo pavedimą, numatomas išlaidas ar mokėjimo pavedimą. Per vieną mėnesį Generalinio sekretoriaus pavaduotojas apie tokį sprendimą informuoja Audito Rūmus. Sprendimas yra vykdytinas nuo tos dienos, kai buvo atsisakyta jį patvirtinti.23 straipsnisĮgaliojimus suteikiančio pareigūno, finansų kontrolieriaus ir apskaitos pareigūno atsakomybę drausmine tvarka už šio finansinio reglamento nuostatų nesilaikymą reglamentuoja Europos Bendrijų pareigūnų pareiginiai nuostatai.24 straipsnisSąskaitos tvarkomos dvejybinio įrašo būdu pagal kalendorinius metus. Jose nurodomos visos finansinių metų pajamos ir išlaidos.IV SKYRIUSValstybių įnašai25 straipsnis1. Biudžeto pajamas sudaro šių valstybių narių finansiniai įnašai: Belgijos, Danijos, Vokietijos, Graikijos, Ispanijos, Prancūzijos, Italijos, Liuksemburgo, Nyderlandų, Austrijos, Portugalijos, Suomijos ir Švedijos, taip pat Islandijos ir Norvegijos.2. Šių valstybių finansiniai įnašai biudžete nustatomi ir išreiškiami eurais.26 straipsnis25 straipsnyje nurodytos valstybės savo finansinius įnašus teikia Generalinio sekretoriaus pavaduotojui pagal toliau pateiktą formulę.25 straipsnyje nurodytų valstybių narių bei Islandijos ir Norvegijos mokėtinų įnašų dydis kasmet apskaičiuojamas remiantis praėjusiais metais kiekvienai atitinkamai valstybei narei bei Islandijai ir Norvegijai priklausančia bendro visų 25 straipsnyje nurodytų valstybių bendrojo vidaus produkto (BVP) dalimi. Atitinkamų valstybių narių įnašų dydis, atsižvelgiant į Islandijos ir Norvegijos įnašus, kasmet apskaičiuojamas pagal kiekvienos iš tų valstybių narių sumokėtų PVM išteklių santykiu su visais Europos Bendrijų PVM ištekliais, nustatytu per praėjusius finansinius metus paskutinį kartą pataisytame Sąjungos biudžete.27 straipsnis1. Generalinio sekretoriaus pavaduotojas kiekvienai 25 straipsnyje nurodytai valstybei prašymus dėl įnašų siunčia laišku per nacionalines Vyriausybes, apie kurias jam buvo pranešta anksčiau.2. Atitinkamame laiške pateikiama tokia informacija:a) sprendimas patvirtinti biudžetą arba, jei remiamasi 9 straipsniu, sprendimas reikalauti vienos dvyliktosios dalies laikinų įnašų;b) kiekvienos valstybės mokėtina suma, apskaičiuota eurais pagal 26 straipsnyje nurodytą dydį;c) įnašui sumokėti reikalinga papildoma informacija.3. Įnašai mokami į 21 straipsnyje nurodytą banko sąskaitą.4. Įnašai mokami eurais.28 straipsnis1. 25 straipsnyje nurodytos valstybės 25 % savo įnašų turi sumokėti ne vėliau kaip iki vasario 15 d., balandžio 1 d., liepos 1 d. ir spalio 1 d.2. Jei valstybė neįvykdo savo finansinių įsipareigojimų, jai analogiškai taikomos Bendrijoje galiojančios taisyklės, reglamentuojančios delspinigių mokėjimą pavėlavus sumokėti įnašus į Sąjungos biudžetą, neatmetant išlaidų, kurias tokia valstybė turi padengti pagal 20 straipsnio 6 dalies nuostatas.V SKYRIUSSutarčių sudarymas29 straipsnis1. Prekių pirkimo ar nuomos arba paslaugų teikimo sutartys sudaromos raštu.2. Visos tokios sutartys, kurių apskaičiuota vertė prilygsta 1993 m. birželio 14 d. Tarybos direktyvoje 93/36/EEB dėl viešojo tiekimo sutarčių sudarymo tvarkos koordinavimo [4], arba 1992 m. birželio 18 d. Tarybos direktyvoje 92/50/EEB dėl viešųjų paslaugų sutarčių sudarymo tvarkos koordinavimo [5] nustatytiems ribiniams dydžiams arba juos viršija, sudaromos paskelbus kvietimą pateikti paraiškas dalyvauti konkurse pagal tų direktyvų nuostatas, įskaitant bet kuriuos tolesnius galimus pakeitimus (toliau – Tarybos direktyvos dėl viešųjų pirkimų tvarkos).3. Sutartys, kurių apskaičiuota vertė neviršija Tarybos direktyvose dėl viešųjų pirkimų tvarkos nustatytų ribinių dydžių, gali būti sudaromos privačiu susitarimu. Tokiais atvejais 25 straipsnyje nurodytos valstybės narės vis tiek privalo, kiek įmanoma ir visomis atitinkamomis priemonėmis, sudaryti sąlygas tiekėjams, kurie gali tiekti atitinkamas prekes ir teikti atitinkamas paslaugas, konkuruoti.4. Kvietimus dalyvauti konkurse 25 straipsnyje nurodytų valstybių narių vardu paprastai visose valstybėse narėse skelbia Tarybos Generalinis sekretoriatas.5. Konkurso tvarka bei konkurso pasiūlymų atrankos ir sutarčių sudarymo kriterijai nustatomi ir reglamentuojami vadovaujantis Tarybos direktyvų dėl viešųjų pirkimų tvarkos nuostatomis, papildytomis šio finansinio reglamento nuostatomis.6. Kiekvieną kvietimą dalyvauti konkurse 25 straipsnyje nurodytų valstybių narių vardu parengia Tarybos Generalinis sekretoriatas ir jame:a) nurodo konkurso pasiūlymų pateikimo tvarką bei nustato, kaip jie turi būti pateikiami, įskaitant pirmiausia reikalavimus, kaip naudoti standartinę atsakymo formą;b) prireikus nurodo bendras atitinkamai (prekių tiekimo ar paslaugų) sutarčiai taikomas sąlygas ir visus dokumentus, kuriuose nustatomos konkrečiai atitinkamai sutarčiai konkrečiai taikomos sąlygos;c) įtraukia straipsnį, kuriame nurodyta, kad konkurso pasiūlymo pateikimas reiškia atitinkamų sąlygų priėmimą;d) nurodo sąlygas, kuriomis gali būti atliktas patikrinimas, prireikus išsamiai išdėstydamas sąlygas dėl patikrų vietose atvejų;e) nurodo laikotarpį, per kurį galioja ir negali būti jokiu atžvilgiu keičiamas konkurso pasiūlymas;f) nurodo baudas už sutarties nuostatų nesilaikymą;g) nurodo informaciją, kuri turi būti pateikta sąskaitose-faktūrose (arba atitinkamuose patvirtinamuosiuose dokumentuose);h) draudžia bet kokius Generalinio sekretoriaus pavaduotojo ir jo personalo, 25 straipsnyje nurodytų valstybių narių Vyriausybių atstovų, Islandijos ir Norvegijos Vyriausybių atstovų ir konkurso dalyvių ryšius su tuo kvietimu dalyvauti konkurse susijusiais klausimais, išskyrus ypatingos išimties atveju laikantis šių sąlygų:prieš paraiškų pateikimo termino pabaigą:i) konkurso dalyvių prašymu:tik dėl to, kad būtų paaiškintas kvietimo dalyvauti konkurse pobūdis, visiems konkurso dalyviams gali būti nusiųsta papildoma informacija;ii) Generalinio sekretoriaus prašymu:jei 25 straipsnyje nurodytos valstybės narės ar Islandija ir Norvegija arba Tarybos Generalinis sekretoriatas kvietime dalyvauti konkurse pastebi klaidą, netikslumą, praleidimą ar kokią kitą kanceliarinę klaidą, Generalinis sekretoriatas gali tuo pačiu būdu, kuris taikomas pradiniam kvietimui dalyvauti konkurse, atitinkamai informuoti atitinkamus asmenis;iii) atplėšus vokus su konkurso pasiūlymais ir 25 straipsnyje nurodytų valstybių narių, Islandijos ar Norvegijos, arba Tarybos Generalinio sekretoriato prašymu, jei reikia kokio nors su konkurso pasiūlymo susijusio paaiškinimo arba jei konkurso pasiūlyme turi būti ištaisyta akivaizdi kanceliarinė klaida, Generalinis sekretoriatas gali susisiekti su konkurso dalyviu.30 straipsnisKiekvienu atveju, kai laikantis 29 straipsnio 6 dalies h punkte nurodytų sąlygų, užmezgamas koks nors ryšys, daromas "prierašas byloje" ir toks ryšys paminimas ataskaitoje, kuri vėliau turi būti pateikta 36 straipsnyje nurodytam patariamajam komitetui.31 straipsnisValstybių narių bei Islandijos ir Norvegijos piliečiams dėl Generalinio sekretoriaus pavaduotojo 25 straipsnyje nurodytų valstybių narių vardu sudaromų sutarčių netaikoma jokia diskriminacija dėl priklausymo vienai ar kitai valstybei.32 straipsnisTais atvejais, kai siūlomai sutarčiai taikomos bendrosios sąlygos, jos nurodomos prie kvietimo dalyvauti konkurse. Taip pat pridedami visi dokumentai, kuriuose išdėstytos atitinkamai sutarčiai konkrečiai taikomos sąlygos.33 straipsnisKonkurso dalyviai konkurso pasiūlymus gali pateikti:a) paštu:tokiu atveju kvietime dalyvauti konkurse turi būti nurodyta, kad pateikimo data yra laikoma ta diena, kurią pasiūlymas buvo pasiųstas paštu pagal pašto antspaudą. Paštu siunčiami konkurso pasiūlymai turi būti registruoti; arbab) tiesiogiai Tarybos Generaliniam sekretoriatui arba per bet kurį konkurso dalyvio atstovą, įskaitant naudojimąsi privataus kurjerio paslaugomis:tokiu atveju kvietime dalyvauti konkurse turi būti skelbiama data, iki kurios turi būti pateikti konkurso pasiūlymai, ir nurodytas Tarybos Generalinio sekretoriato skyrius, kuriam jos turi būti įteiktos pagal pasirašytą ir data pažymėtą pakvitavimą.Abiem atvejais data turi būti ta pati.Kad būtų išlaikytas slaptumas ir išvengta sunkumų, kvietime dalyvauti konkurse turi būti įrašyta ši nuostata:"Konkurso pasiūlymai turi būti pateikiami užantspauduotame voke, įdėtame į kitą užantspauduotą voką. Ant vidinio voko, be kvietime nurodyto skyriaus, kuriam adresuojamas konkurso pasiūlymas, pavadinimo, užrašomi žodžiai "Kvietimas dalyvauti konkurse, registratūroje neatplėšti". Jei naudojami vokai su lipnia juostele, jie turi būti užklijuoti lipnia juostele, o siuntėjas turi pasirašyti išilgai jos."34 straipsnisKiekvienas vokas su konkurso pasiūlymu turi būti atplėštas.Visus vokus su konkurso pasiūlymais kartu atplėšia Generalinio sekretoriaus pavaduotojo šiuo tikslu paskirtas komitetas. Jį sudaro iš skirtingų Tarybos Generalinio sekretoriato direktoratų paskirti trys aukšti pareigūnai. Apie vokų su konkurso pasiūlymais atplėšimą turi būti informuotas finansų kontrolierius. Finansų kontrolierius arba jo atstovas dalyvauja kaip stebėtojas.Apie vokų su konkurso pasiūlymais atplėšimą komitetas parengia ataskaitą, kurią pasirašo visi jo nariai.Kiekvienas kiekvieno konkurso pasiūlymo puslapis pažymimas bent vieno komiteto nario inicialais. Komitetas surašo gautų konkurso pasiūlymų protokolą, pirmiausia išvardydamas visus iš kiekvieno konkurso dalyvio dėl to konkurso gautus dokumentus.35 straipsnisKiekvieną konkurso pasiūlymą vertina 25 straipsnyje nurodytos valstybės narės kartu su Islandija ir Norvegija. Šių valstybių vieningai patvirtintą ataskaitą Tarybos Generalinio sekretoriato įgaliojimus suteikiančio pareigūno paskirtas atsakingas pareigūnas arba taip pat įgaliojimus suteikiančio pareigūno paskirtas pakaitinis pareigūnas įteikia 36 straipsnyje nurodytam patariamajam komitetui.Šioje ataskaitoje pirmiausia nurodoma:a) priežastys, dėl kurių atmetamas bet kuris iš konkurso pasiūlymų;b) kiekvieno pasiūlymo techninių ir finansinių sąlygų įvertinimas, įskaitant vieneto kainų lyginamąją lentelę;c) rekomenduojamo konkurso dalyvio parinkimo pagrindimas.36 straipsnisSutartys, kurias 25 straipsnyje nurodytų valstybių narių vardu turi sudaryti Generalinio sekretoriaus pavaduotojas bei Islandijos ir Norvegijos atstovai paskelbus kvietimą dalyvauti konkurse, pirmiausia pateikiamos svarstyti Pirkimų ir sutarčių patariamajam komitetui.37 straipsnis36 straipsnyje nurodytą patariamąjį komitetą sudaro po vieną kiekvienos 25 straipsnyje nurodytos valstybės narės atstovą, taip pat po vieną Norvegijos ir Islandijos atstovą. 25 straipsnyje nurodytos valstybės narės kartu su Islandija ir Norvegija užtikrina, kad atrinkti atstovai turėtų pakankamai žinių informatikos ir (arba) finansų srityse ir (arba) teisės klausimais. Atstovai neturi būti dalyvavę vertinant dokumentus, kurie buvo pateikti patariamajam komitetui. Finansų kontrolieriaus atstovas dalyvauja kaip stebėtojas.Patariamasis komitetas paprasta balsų dauguma iš atstovų išsirenka pirmininką ir pirmininko pavaduotoją.Patariamasis komitetas pateikia nuomonę dėl to, ar konkurso dalyvio atrankos tvarka buvo teisėta, ir apskritai dėl pasiūlytų sutarties sąlygų.Bet kuri kita problema, susijusi su šio skyriaus tema, gali būti perduota minėtam patariamajam komitetui svarstyti ir pateikti savo nuomonę.Patariamasis komitetas stengiasi savo nuomones priimti vieningu sutarimu. Jei nėra vieningo sutarimo, patariamasis komitetas savo nuomones priima paprasta savo atstovų balsų dauguma. Kad posėdis būtų teisėtas, reikia 11 narių kvorumo. Balsams pasiskirsčius vienodai, pirmininkas turi lemiamą balsą.Prireikus Tarybos Generalinis sekretoriatas patariamajam komitetui teikia sekretoriavimo pagalbą.38 straipsnisPatariamasis komitetas parengia savo darbo tvarkos taisykles, atitinkančias Europos Sąjungos Tarybos pirkimų ir sutarčių patariamojo komiteto darbo tvarkos taisykles.39 straipsnisPatariamasis komitetas, atlikdamas tik patariamąsias funkcijas, turi teikti nuomones dėl:a) visų pasiūlytų sutarčių dėl prekių ar paslaugų, įskaitant tyrimus, kurių apskaičiuota vertė prilygsta Tarybos direktyvose dėl viešųjų pirkimų tvarkos nurodytiems ribiniams dydžiams arba juos viršija;b) kiekvieno pasiūlyto susitarimo, papildančio kiekvieną a punkte nurodytą sutartį, jei yra didesnių pakeitimų, visų pirma tais atvejais, kai dėl tokio papildomo susitarimo būtų keičiamas su pirmine sutartimi susijęs sumos dydis;c) kiekvieno pasiūlyto papildomo susitarimo, dėl kurio būtų padidinta bendra jau sudarytos ir a punkte nurodytus ribinius dydžius viršijančios sutarties suma;d) klausimų, kylančių sudarant ar vykdant sutartis (pvz., dėl užsakymų atšaukimo, prašymų atleisti nuo delspinigių, nukrypimų nuo specifikacijų ir bendrųjų sutarties sąlygų), jei klausimas yra pakankamai svarbus, kad būtų pateisinamas prašymas pateikti nuomonę;e) vienos iš 25 straipsnyje nurodytų valstybių narių arba Islandijos ar Norvegijos, arba patariamojo komiteto nario, arba Generalinio sekretoriaus pavaduotojo prašymu dėl pasiūlytų sutarčių, kurių suma yra mažesnė negu a punkte minėti ribiniai dydžiai, tais atvejais, kai jie mano, kad tokios sutartys kelia principinių ar specialaus pobūdžio klausimų.40 straipsnisPrie patariamajam komitetui pateikiamų dokumentų nuomonei pareikšti pagal 39 straipsnio b-e punktus taip pat pridedamas 25 straipsnyje nurodytų valstybių narių bei Islandijos ir Norvegijos vieningai patvirtinta ataskaita.41 straipsnisPatariamojo komiteto nuomones pasirašo jo pirmininkas. Kad dėl patariamojo komiteto įsikišimo nebūtų vilkinamas procesas, 25 straipsnyje nurodytos valstybės narės bei Islandija ir Norvegija, jei jos mano, kad reikia, gali nustatyti pagrįstą galutinį terminą, iki kurio turi būti pateikta nuomonė. Nuomonės pateikiamos Generalinio sekretoriaus pavaduotojui ir 25 straipsnyje nurodytoms valstybėms narėms bei Islandijai ir Norvegijai. Deramai apsvarsčiusios nuomonę, 25 straipsnyje nurodytos valstybės narės bei Islandija ir Norvegija vieningai priima sprendimą svarstomu klausimu. Priėmus sprendimą, sutartį ar sutartis, kurios yra kiekvieno svarstymo dalykas, 25 straipsnyje nurodytų valstybių narių vardu sudaro Generalinio sekretoriaus pavaduotojas bei atitinkami Islandijos ir Norvegijos atstovai.42 straipsnisTarybos Generalinis sekretoriatas visus konkurso dalyvius informuoja apie priimtą sprendimą dėl jų konkurso pasiūlymų.43 straipsnis1. Sutartys gali būti sudaromos pateikus sąskaitą-faktūrą ar išlaidų sąskaitą, jei numatoma prekių ar paslaugų vertė neviršija 2000 eurų.2. Kaip sutarčių įvykdymo užtikrinimas iš prekių tiekėjų, rangovų ar paslaugų tiekėjų pagal sutartinės garantijos straipsnį gali būti reikalaujama pateikti pirminį piniginį užstatą. Toks užstatas turi būti taikomas ne tik visam užtikrinimo laikotarpiui, bet taip pat pakankamai ilgam laikotarpiui, kad tuo užtikrinimu būtų galima remtis. Užstatą iš esmės sudaro įmoka eurais į specialiai tam tikslui Tarybos Generalinio sekretoriato vardu atidarytą banko sąskaitą. Toks užstatas gali būti padėtas tik pirmos kategorijos kredito įstaigoje į neterminuoto ar trumpalaikio indėlio sąskaitą eurais.3. Užstato dydis nustatomas pagal įprastas prekybos nuostatas ir sąlygas.4. Tokios garantijos teikimas yra privalomas tais atvejais, kai atitinkamos sutarties vertė prilygsta Tarybos direktyvose dėl viešųjų pirkimų tvarkos nustatytiems ribiniams dydžiams arba juos viršija.5. Ši garantija gali būti pakeičiama įgaliojimus suteikiančio pareigūno patvirtintu trečiosios šalies duotu nepriklausomų ir solidarių asmenų užtikrinimu. Šis užtikrinimas iš esmės turi būti išreikštas eurais ir jam taikomos tos pačios taisyklės, kaip ir šio straipsnio 2 dalyje nurodytam užtikrinimui.6. Tais atvejais, kai sutartis nevykdoma arba ji įvykdoma pavėluotai, Generalinio sekretoriaus pavaduotojas užtikrina, kad 25 straipsnyje nurodytoms valstybėms narėms bei Islandijai ir Norvegijai būtų deramai kompensuota už visus nuostolius, delspinigius ir išlaidas, išskaičiavus iš užstato sumą, nepaisant to, ar jį buvo pateikęs tiesiogiai tiekėjas arba rangovas, ar trečioji šalis.44 straipsnisĮprastiniai pateisinamieji dokumentai, pridedami prie pirmojo mokėjimo pavedimo, parengto pagal sutartį, reikalaujančią pateikti užstatą, papildomi įgaliojimus suteikiančio pareigūno patvirtinta kvito, išduoto įmokėjus užstatą, kopija arba įgaliojimus suteikiančio pareigūno patvirtinta užtikrinimą teikiančios įmonės ar trečiosios šalies deklaracijos kopija.45 straipsnisUžstatus grąžina arba nuo 43 straipsnyje nurodytų vietoj jų pateiktų užtikrinimų atleidžia Generalinio sekretoriaus pavaduotojas pagal taikomos sutarties arba garantijos nuostatas, išskyrus 43 straipsnio 6 dalyje nurodytus sutarties nevykdymo ar vėlavimo vykdyti atvejus.VI SKYRIUSSąskaitų pateikimas ir tikrinimas46 straipsnis1. Per du mėnesius nuo biudžeto įvykdymo laikotarpio pabaigos Generalinio sekretoriaus pavaduotojas parengia pajamų ir išlaidų sąskaitą bei balansą ir pateikia juos SIS darbo grupei.2. Į pajamų ir išlaidų sąskaitą įtraukiamos visos praėjusių finansinių metų pajamų ir išlaidų operacijos. Ji pateikiama tokia pačia forma ir pagal tą pačią klasifikaciją, kaip ir biudžetas.3. Prie ataskaitos pridedama:a) ataskaita apie kiekvienos iš 25 straipsnyje nurodytų valstybių narių padėtį dėl finansinių įnašų mokėjimo; irb) ataskaita apie asignavimų pervedimą.4. Balanse apibūdinamas turtas ir įsipareigojimai praėjusių finansinių metų gruodžio 31 d. duomenimis.47 straipsnis1. Audito Rūmų prašoma patikrinti sąskaitas.2. Per 15 dienų nuo 46 straipsnio 1 dalyje nustatyto laikotarpio Generalinio sekretoriaus pavaduotojas Audito Rūmams išsiunčia pajamų ir išlaidų sąskaitą bei balansą.3. Audito Rūmų atliekamo audito tikslas - nustatyti, ar visos pajamos gautos ir visos išlaidos padarytos teisėtai ir tvarkingai laikantis administruotinų sutarčių, biudžeto ir šio finansinio reglamento.4. Generalinio sekretoriaus pavaduotojas Audito Rūmams sudaro visas sąlygas, būtinas jiems atlikti savo darbą.48 straipsnisPajamų ir išlaidų sąskaita, balansas ir Audito Rūmų pranešimas, prireikus kartu su Generalinio sekretoriaus pavaduotojo komentarais, iki liepos 1 d. pateikiami 25 straipsnyje nurodytoms valstybėms. 25 straipsnyje nurodytos valstybės narės, posėdžiavusios Taryboje, patvirtina, kad Generalinio sekretoriaus pavaduotojas biudžetą įvykdė.VII SKYRIUSBaigiamosios nuostatos49 straipsnisŠengeno acquis dėl Šengeno informacinės sistemos nuostatų taikymas kokiai nors kitai valstybei, nepriklausančiai toms, kurios nurodytos 25 straipsnyje (toliau – kita valstybė) reiškia:a) 25 straipsnyje nurodytų valstybių įnašų dalies koregavimą iš naujo taip, kaip nustatyta 26 straipsnyje;b) 25 straipsnyje nurodytų valstybių įnašų koregavimą, siekiant nustatyti kitos valstybės mokėtiną įnašą, skirtą "Sisnet" veiklai visiems einamiesiems finansiniams metams;c) 25 straipsnyje nurodytų valstybių įnašų koregavimą, siekiant nustatyti kitai valstybei teksiančią ankstesnių "Sisnet" įrengimo sąnaudų dalį. Šis procentinis dydis apskaičiuojamas pagal kitos valstybės sumokėtų PVM išteklių santykį su bendrais Europos Bendrijų PVM ištekliais už ankstesnius finansinius metus, per kuriuos buvo padarytos "Sisnet" įrengimo sąnaudos. Procentinis įnašas nurodomas 25 straipsnyje nurodytoms valstybėms skirtoje "kredito pažymoje" dėl sumos, proporcingos jų daliai, apskaičiuotai pagal 26 straipsnį. Kitos valstybės gali asignuoti atitinkamą sumą joms tenkančiai biudžeto daliai padengti arba prašyti ją apmokėti.50 straipsnis1. Šis finansinis reglamentas taikomas patvirtinant biudžetą dėl pajamų ir išlaidų, būtinų įvykdyti finansiniams metams, kuriais įsigalioja šis reglamentas, nustatytus įsipareigojimus, atsirandančius dėl veiksmų, kurių buvo imtasi pagal Sprendimo 1999/870/EB 1 straipsnį.2. Nukrypstant nuo 8 straipsnio, kad būtų sudarytas šio straipsnio 1 dalyje nurodytas biudžetas, Generalinio sekretoriaus pavaduotojas, priėmus šį finansinį reglamentą, nedelsdamas SIS darbo grupei išsiunčia preliminarų biudžeto projektą. SIS darbo grupei pateikus nuomonę ir patvirtinus biudžeto projektą, 25 straipsnyje nurodytos valstybės narės, posėdžiavusios Taryboje, nedelsdamos patvirtina biudžetą.3. Nukrypstant nuo 28 straipsnio, kad būtų sudarytas šio straipsnio 1 dalyje nurodytas biudžetas, 25 straipsnyje nurodytos valstybės savo įnašą turi įmokėti pagal šio biudžeto patvirtinimo metu 25 straipsnyje nurodytų valstybių narių nustatytiną tvarkaraštį.51 straipsnis1. Šis sprendimas įsigalioja nuo jo priėmimo dienos.2. Jis skelbiamas Europos Bendrijų oficialiajame leidinyje.Priimta Briuselyje, 2000 m. kovo 27 d.Tarybos varduPirmininkasF. Gomes[1] OL L 337, 1999 12 30, p. 41.[2] OL L 356, 1977 12 31, p. 1. Reglamentas su paskutiniais pakeitimais, padarytais Reglamentu (EB) Nr. 2673/1999 (OL L 326, 1999 12 18, p.1).[3] OL L 123, 1999 5 13, p. 51.[4] OL L 199, 1993 8 9, p. 1.[5] OL L 209, 1992 7 24, p. 1. Direktyva su paskutiniais pakeitimais, padarytais Europos Parlamento ir Tarybos direktyva 97/52/EB (OL L 328, 1997 11 28, p. 1).--------------------------------------------------


title: 1999 m. gruodžio 17 d. Tarybos Sprendimas įgaliojantis Europos Sąjungos Tarybos Generalinio sekretoriaus pavaduotoją veikti kaip tam tikrų valstybių narių atstovą sudarant sutartis, susijusias su Šengeno aplinkai skirtos ryšių infrastruktūros Sisnet įrengimu ir veikimu, ir administruoti šias sutartis

text:
Svarbus teisinis pranešimas

|

31999D0870

Oficialusis leidinys L 337 , 30/12/1999 p. 0041 - 0042

		Tarybos Sprendimas1999 m. gruodžio 17 d.įgaliojantis Europos Sąjungos Tarybos Generalinio Sekretoriaus pavaduotoją veikti kaip tam tikrų valstybių narių atstovą sudarant sutartis, susijusias su Šengeno aplinkai skirtos ryšių infrastruktūros "Sisnet" įrengimu ir veikimu, ir administruoti šias sutartis(1999/870/EB)EUROPOS SĄJUNGOS TARYBA,veikdama prie Europos Sąjungos sutarties ir Europos bendrijos steigimo sutarties pridedamo Protokolo dėl Šengeno acquis integravimo į Europos Sąjungos sistemą (toliau – Šengeno protokolas) 7 straipsnio pagrindu,kadangi:(1) Tarybos Generalinis Sekretorius atitinkamų valstybių narių vardu buvo įgaliotas administruoti sutartį, susijusią su II etapo SIRENE tinklo įrengimu ir veikimu [1];(2) atitinkamos valstybės narės nusprendė nepratęsti sutarties dėl II etapo SIRENE tinklo, kuri dėl to nustoja galioti 2001 m. rugpjūčio 23 d.;(3) atitinkamai iki 2001 m. rugpjūčio 23 d. turi būti užtikrinta nauja Šengeno aplinkos ryšių infrastruktūra, pavadinta SISNET, kuri pareikalaus įgyvendinti parengiamąsias priemones, kad būtų galima sudaryti atitinkamas sutartis, sudaryti pačias sutartis ir jas administruoti;(4) atitinkamos valstybės narės kreipėsi į Tarybos Generalinio Sekretoriaus pavaduotoją prašydamos atstovauti joms įgyvendinant būtinas parengiamąsias priemones, taip pat ir sudarant bei administruojant atitinkamas sutartis;(5) tokia Tarybos Generalinio Sekretoriaus pavaduotojo atstovavimo tam tikroms valstybėms narėms veikla skiriasi nuo tos Generalinio Sekretoriaus pavaduotojo veiklos, kuri atitinka Europos bendrijos steigimo sutartyje ir Europos Sąjungos sutartyje nustatytas jo pareigas;(6) dėl šios priežasties tikslinga pavesti Generalinio Sekretoriaus pavaduotojui šį įpareigojimą išsamiu Tarybos sprendimu,NUSPRENDĖ:1 straipsnis1. Taryba įgalioja Tarybos Generalinio Sekretoriaus pavaduotoją veikti kaip tam tikrų valstybių narių (Belgijos, Danijos, Vokietijos, Graikijos, Ispanijos, Prancūzijos, Italijos, Liuksemburgo, Nyderlandų, Austrijos, Portugalijos, Suomijos ir Švedijos) atstovą:a) skelbiant kvietimą dalyvauti konkurse dėl SISNET tiekimo, įdiegimo ir administravimo bei visų kitų parengiamųjų priemonių, kurios gali būti būtinos; irb) sudarant ir administruojant sutartis dėl SISNET tiekimo, įdiegimo ir administravimo ir dėl paslaugų, susijusių su jo naudojimu, teikimo.2. 1 dalyje numatytas įgaliojimas taikomas tol, kol pagal pirmiau minėtas sutartis nereikalaujama mokėti iš Europos Sąjungos bendrojo biudžeto, o mokėjimus ir toliau padengia atitinkamos valstybės narės.3. Generalinio Sekretoriaus pavaduotojas taip pat įgaliojamas veikti ir kaip Airijos ir (ar) Jungtinės Karalystės atstovas 1 dalyje nurodytais klausimais laikantis visų būsimų Tarybos sprendimų dėl bet kurios iš šių valstybių narių dalyvavimo keliose ar visose Šengeno acquis nuostatose, kaip numatyta Šengeno protokolo 4 straipsnyje.2 straipsnisDarbus, susijusius su kvietimo dalyvauti konkurse parengimu ir 1 straipsnio 1 dalyje minėtų sutarčių tolesniu administravimu atitinkamų valstybių narių vardu, atlieka Tarybos Generalinis sekretoriatas vykdydamas įprastinę administracinę veiklą.3 straipsnisVisus klausimus, susijusius su bet kokiais sutartyje nenumatytais įsipareigojimais dėl Tarybos Generalinio sekretoriato veiksmų ar neatliktų darbų jam vykdant šiuo sprendimu numatytą administracinę veiklą, reglamentuoja Europos bendrijos steigimo sutarties 288 straipsnio antra pastraipa. Todėl tos Sutarties 235 straipsnis taikomas visiems ginčams, kylantiems dėl nuostolių kompensavimo.4 straipsnis1. Speciali banko sąskaita, atidaryta Tarybos Generalinio sekretoriaus vardu Sprendime 1999/322/EB nurodytoms sutartims administruoti naudojama 1 straipsnio 1 dalyje paminėtų sutarčių sudarymo ir administravimo biudžeto išlaidoms.2. Generalinio sekretoriaus pavaduotojas įgaliojamas naudoti 1 dalyje nurodytą banko sąskaitą vykdydamas šiuo sprendimu jam nustatytas pareigas.5 straipsnisŠis sprendimas įgalioja jo priėmimo dieną.6 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1999 m. gruodžio 17 d.Tarybos varduPirmininkasK. Hemilä[1] 1999 m. gegužės 3 d. Tarybos sprendimas 1999/322/EB, OL L 123, 1999 5 13, p. 49.--------------------------------------------------


title: 2003 m. gruodžio 17 d. Tarybos sprendimas dėl Europos Sąjungos ir Islandijos Respublikos bei Norvegijos Karalystės susitarimo dėl tam tikrų 2000 m. gegužės 29 d. Konvencijos dėl Europos Sąjungos valstybių narių savitarpio pagalbos baudžiamosiose bylose ir jos 2001 m. protokolo nuostatų taikymo

text:
Svarbus teisinis pranešimas

|

32004D0079

Oficialusis leidinys L 026 , 29/01/2004 p. 0001 - 0002

		Tarybos sprendimas2003 m. gruodžio 17 d.dėl Europos Sąjungos ir Islandijos Respublikos bei Norvegijos Karalystės susitarimo dėl tam tikrų 2000 m. gegužės 29 d. Konvencijos dėl Europos Sąjungos valstybių narių savitarpio pagalbos baudžiamosiose bylose ir jos 2001 m. protokolo nuostatų taikymo(2004/79/EB)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 24 ir 38 straipsnius,kadangi:(1) 2000 m. gegužės 29 d. Taryba pagal Europos Sąjungos sutarties 34 straipsnio 2 dalies d punktą patvirtino Konvenciją dėl Europos Sąjungos valstybių narių savitarpio pagalbos baudžiamosiose bylose [1] (toliau – ES savitarpio pagalbos konvencija),(2) Tos konvencijos 2 straipsnio 1 dalis nustato jos nuostatas, kurios yra Šengeno acquis nuostatų plėtojimas, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl pastarųjų dviejų valstybių asociacijos įgyvendinant, taikant ir plėtojant Šengeno acquis [2].(3) 2001 m. spalio 16 d. Taryba pagal Europos Sąjungos sutarties 34 straipsnio 2 dalies d punktą patvirtino Konvencijos dėl Europos Sąjungos valstybių narių savitarpio pagalbos baudžiamosiose bylose protokolą [3] (toliau – ES savitarpio pagalbos protokolas).(4) To protokolo 15 straipsnis nustato, kad jo 8 straipsnis yra Šengeno acquis nuostatų plėtojimas, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl pastarųjų dviejų valstybių asociacijos įgyvendinant, taikant ir plėtojant Šengeno acquis.(5) Pagal to susitarimo 8 straipsnio sąlygas Islandijos Respublikai ir Norvegijos Karalystei tų ES savitarpio pagalbos konvencijos nuostatų turinys bus privalomas jų savitarpio santykiams ir jų santykiams su Europos Sąjungos valstybėmis narėmis.(6) Po 2002 m. gruodžio 19 d. Tarybos sprendimo, įgaliojančio Tarybai pirmininkaujančią valstybę narę pradėti derybas numatant tam tikrų nuostatų teisminio bendradarbiavimo baudžiamosiose bylose srityje taikymą remiantis Europos Sąjungos sutarties 24 ir 38 straipsniais, pirmininkaujanti valstybė narė, padedama Komisijos, surengė derybas dėl susitarimo su Islandijos Respublika ir Norvegijos Karalyste, pagal kurį kitų esminių ES savitarpio pagalbos konvencijos ir ES savitarpio pagalbos protokolo nuostatų turinys taip pat bus taikomas jų savitarpio santykiams ir jų santykiams su Europos Sąjungos valstybėmis narėmis.(7) Tas susitarimas, jį parengus, turėtų būti pasirašytas Europos Sąjungos vardu,PRIĖMĖ ŠĮ SPRENDIMĄ:1 straipsnisEuropos Sąjungos vardu patvirtinamas Europos Sąjungos ir Islandijos Respublikos bei Norvegijos Karalystės susitarimas dėl tam tikrų 2000 m. gegužės 29 d. Konvencijos dėl Europos Sąjungos valstybių narių savitarpio pagalbos baudžiamosiose bylose ir jos 2001 m. protokolo nuostatų taikymo pasirašymas, atsižvelgiant į Tarybos sprendimą dėl to Susitarimo parengimo.Susitarimo tekstas pridedamas prie šio sprendimo.2 straipsnisTarybos pirmininkui pavedama paskirti asmenį (-is), įgaliotą (us) pasirašyti šį susitarimą jį parengus.3 straipsnisŠis sprendimas ir pridedamas susitarimas skelbiami Europos Sąjungos oficialiajame leidinyje.Priimta Briuselyje, 2003 m. gruodžio 17 d.Tarybos varduPirmininkasG. Alemanno[1] OL C 197, 2000 7 12, p. 1.[2] OL L 176, 1999 7 10, p. 36.[3] C 326, 2001 11 21, p. 1.--------------------------------------------------


title: 2007 m. birželio 18 d. Tarybos sprendimas 2007/427/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo

text:
20.6.2007

               LT

               Europos Sąjungos oficialusis leidinys

               L 159/63

      TARYBOS SPRENDIMAS 2007/427/BUSP
   2007 m. birželio 18 d.
   dėl Europos Sąjungos specialiojo įgaliotinio Bosnijoje ir Hercegovinoje paskyrimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 18 straipsnio 5 dalį kartu su 23 straipsnio 2 dalimi,
   kadangi:

               (1)

               2006 m. sausio 30 d. Taryba priėmė Bendruosius veiksmus 2006/49/BUSP (1), kuriais Christian Schwarz-Schilling paskiriamas Europos Sąjungos specialiuoju įgaliotiniu Bosnijoje ir Hercegovinoje.

               (2)

               2007 m. vasario 7 d. Taryba priėmė Bendruosius veiksmus 2007/87/BUSP (2), iš dalies keičiančius ir iki 2007 m. birželio 30 d. pratęsiančius Europos Sąjungos specialiojo įgaliotinio Bosnijoje ir Hercegovinoje Christian Schwarz-Schilling įgaliojimus.

               (3)

               Christian Schwarz-Schilling pranešė generaliniam sekretoriui–vyriausiajam įgaliotiniui, jog nesieksiąs, kad jo įgaliojimai būtų pratęsti laikotarpiui po 2007 m. birželio 30 d.

               (4)

               Remiantis Bendrųjų veiksmų 2007/87/BUSP peržiūra, Europos Sąjungos specialiojo įgaliotinio įgaliojimų terminas turėtų būti pratęstas iki 2008 m. vasario 29 d. Todėl likusiajam laikotarpiui nuo 2007 m. liepos 1 d. iki 2008 m. vasario 29 d. turėtų būti paskirtas naujas Europos Sąjungos specialusis įgaliotinis Bosnijoje ir Hercegovinoje.

               (5)

               Generalinis sekretorius-vyriausiasis įgaliotinis rekomendavo Miroslav Lajčák paskirti nauju Europos Sąjungos specialiuoju įgaliotiniu Bosnijoje ir Hercegovinoje.

               (6)

               2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 49 straipsnio 3 dalyje (3) nustatyta, kad pagrindiniai teisės aktai visų pirma gali būti priimami sprendimo forma pagal Sutarties 18 straipsnio 5 dalį.

               (7)

               Europos Sąjungos specialusis įgaliotinis įgyvendins savo įgaliojimus tokioje situacijoje, kuri gali pablogėti ir pakenkti bendros užsienio ir saugumo politikos tikslams, nustatytiems Sutarties 11 straipsnyje,

         NUSPRENDĖ:
   1 straipsnis
   Paskyrimas
   Miroslav Lajčák skiriamas Europos Sąjungos specialiuoju įgaliotiniu Bosnijoje ir Hercegovinoje laikotarpiui nuo 2007 m. liepos 1 d. iki 2008 m. vasario 29 d. Jis vykdo savo pareigas vadovaudamasis Bendruosiuose veiksmuose 2007/87/BUSP nustatytais įgaliojimais ir išsamiai išdėstytomis sąlygomis.
   2 straipsnis
   Finansavimas
   1.   Su Europos Sąjungos specialiojo įgaliotinio įgaliojimų vykdymu susijusioms išlaidoms padengti laikotarpiu nuo 2007 m. liepos 1 d. iki 2008 m. vasario 29 d. skirta orientacinė finansavimo suma yra 1 530 000 EUR.
   2.   Išlaidos tvarkomos pagal Europos Sąjungos specialiojo įgaliotinio ir Komisijos sudarytą sutartį. Išlaidos padengiamos nuo 2007 m. liepos 1 d.
   3 straipsnis
   Peržiūra
   Iki 2007 m. lapkričio mėn. vidurio Europos Sąjungos specialusis įgaliotinis pateikia generaliniam sekretoriui-vyriausiajam įgaliotiniui, Tarybai ir Komisijai išsamią savo įgaliojimų įgyvendinimo ataskaitą.
   4 straipsnis
   Įsigaliojimas
   Šis sprendimas įsigalioja jo priėmimo dieną.
   5 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2007 m. birželio 18 d.

            Tarybos vardu

            Pirmininkas

         F.-W. STEINMEIER

      (1)  OL L 26, 2006 1 31, p. 21. Bendrieji veiksmai su pakeitimais, padarytais Bendraisiais veiksmais 2006/523/BUSP (OL L 207, 2006 7 27, p. 30).

      (2)  OL L 35, 2007 2 08, p. 35.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).